چنگیزخانین اوْغلو جوچی خانین سویون‌دان گلن توختامیشین آتاسی آغ اوْردا حؤکمداری اۇروس خان طرفیندن اؤلدورولدوک‌دن سوْنرا توختامیش ۱۳۷۶-جی ایلده سمرقنده گله‌رک تیمورا سیغینمیش‌دی. تیموردان دستک آلدیق‌دان سوْنرا توختامیش ۱۳۷۷-جی ایلدن باشلایاراق شرقی دشت-i قیپچاغا ییلن‌دی و ۱۳۸۰-جی ایلده آلتین اوردو دؤولتینده حاکمیّتی اله کئچیردی. بۇ مؤقعیه یوکسلدیک‌دن سوْنرا تیمورون اوْنا ائتدیی کؤمکلری اۇنوت‌دو و اوْنو کیچیک حساب ائتمه‌یه باشلادی.